Joseph Osei-Owusu

Joseph Osei-Owusu (wɔwoo no 22 Ɔpɛpɔn 1962, wɔ Bekwai) yɛ Ghana mmaranimfoɔ, ne amanyɔni. Ɔyɛ ɔkasafoɔ abadiakyiri (first deputy speaker) a ɔdi kan wɔ Mmarahyɛ Badwa a ɛtɔ so awɔtwe a ɛwɔ Ghana Amansin a ɛtɔ so anan (4) no mu na ɔsan yɛ Mmarahyɛbadwani ma Bekwai Mmrahyɛbadwam mpɛsoa wɔ Ghana Mmarahyɛ Badwa no mu.

 Ne mmofraase abrabɔ ne nhomasua 
Wɔwoo Osei-Owusu wɔ 22 Ɔpɛpɔn bosome da a ɛtɔ so aduonu mmienu (22) afe 1962 mu na onyaa ne mfitiaseɛ nhomasua wɔ ne kurom, Bekwai. Onyaa ne O-level ntoaso sukuu adesua wɔ Juaben Ntoaso Sukuu (Juaben Secondary School) a ɛwɔ Juaben wɔ Ashanti Mantam mu wɔ afe 1981. Wɔ afe 1983 mu no, ɔsan nso nyaa ne A-level wɔ Wenchi Ntoaso Sukuu mu (Wenchi Secondary School). Afei ɔkɔɔ so nyaa Bachelor wɔ Adwinni mu wɔ  Nneɛma a Wɔagye Din ne Mmarawɔ mu firi Ghana Suapɔn (University of Ghana) mu wɔ afe 1987 mu, Barrister of Law (BL) wɔ Ghana Mmara Sukuu (Ghana School of Law) wɔ afe 1989 mu ne Executive master’s abodin krataa wɔ Aban ne Akannifo mu (Executive master's degree in Governance and Leadership) wɔ Ghana Asoɛe a ɛhwɛ adwumayɛ ne ɔman adwumayɛ so (Ghana Institute of Management and Public Administration - GIMPA) wɔ afe 2007 mu.

 Adwuma 
Osei-Owusu ayɛ adwuma sɛ mmaranimfoɔ (lawyer ) mfeɛ aduonu nkron (29 years) wɔ Ghana akyi a wɔfrɛɛ no sɛ ɔmmɛyɛ mmaranimfoɔ wɔ afe 1990. Ɔhyɛɛ n’adwuma ase wɔ Yaw Barimah & Co dan mu na akyiri yi ɔde ne ho kɔbɔɔ George Sarpong Legal Services baabi a akyiri yi ɔsɔre bɛyɛɛ Assistant Head of Chambers a ɛwɔ hɔ. Akyiri yi ɔbɛyɛɛ adwumayɛfo panyin (Chief Executive Officer - CEO) wɔ Aban a Ɛma Karkafo ne Kar Tumi Krataa (Driver and Vehicle Licensing Authority - DVLA) amammui mu paw a onyae wɔ John Agyekum Kufour bere so.

 Ɔkasafo Abadiakyiri a Odi Kan 
Wɔpaw no sɛ Ɔkasafo Abadiakyiri a odi kan (First Deputy Speaker) wɔ Mmarahyɛ Badwa a ɛtɔ so nson (7) a ɛwɔ Ghana Amansin a ɛtɔ so anan (4) no mu na wɔsan paw no wɔ saa dibea no mu maa Mmarahyɛ Badwa a ɛtɔ so awɔtwe (8) no. Odii kan bɛyɛɛ Mmarahyɛbadwani wɔ afe 2009 mu, bere a wɔpaw no a onyaa abatoɔ a ɛfata a wɔtoeɛ nyinaa mu 86.06%.

 Boayikuw ahorow 
Mprempren ɔyɛ Hokwan Boayikuw no guamtrani (chairperson) ne Boayikuw a Wɔpaw Wɔn wɔ mmarahyɛ badwa no mu (Appointments Committee in parliament) nso. Ɔsan nso yɛ Daa Ahyɛde Boayikuw (Standing Orders Committee) ne Akwan ne Akwantuo Boayikuw (Roads and Transport Committee) no muni.

 N'abrabɔ mu nsɛm 
Osei-Owusu yɛ Kristoni.

 Ntotoho 

Nkyekyεmu:Ghana mmrahyɛbadwafoɔ 2021-2025
Nkyekyεmu:Ghana mmrahyɛbadwafoɔ 2009–2013
Nkyekyεmu:Ghana mmrahyɛbadwafoɔ 2013–2017
Nkyekyεmu:Ghana mmrahyɛbadwafoɔ 2017–2021